Gendut mesem. Dielus wetenge sing kewaregen. Didelok umure ancen sik cilik ning Gendut wis iso dijak omong lan tingkahe kadang koyok wong tuwek. Urip dhewe karo emake, Gendut ora koyok konco-konco seumurane sing mung seneng dolanan. Ben sekolah arek lanang sik wis mlebu TK iku biasa nggowo termos es lilin, gaweane Iyem, tanggane. Sumini, emake, ben dino nggawe jajan, koyok gorengan, kripik-kripik. Kadang Gendut melu nggowo, didol nang sekolahan. Akeh-akeh digowo emake dhewe, didol nang terminal.